1. apr. 1864: Preussen klar til landgangsforsøg på Als. Fra dansk side forstærker man forsvaret | 1864live
1. apr. 1864: Preussen klar til landgangsforsøg på Als. Fra dansk side forstærker man forsvaret
1. april 2014 ·	af 1864live ·	in i dag for 150 år siden, Krigens gang	· Skriv en kommentar
Preussen er nu næsten klar til det planlagte angreb på det nordlige Als, der skal omgå Dybbølstillingen. Store styrker er samlet på Sundeved, og det forventes, at de når en størrelse på omkring 20.000 mand. Der er samlet en stor mængde mindre fartøjer til overgangen, som skal finde sted tidligt om morgenen den 2. april.
Fra dansk side har man længe været vidende om, at et overgangsforsøg ved Als fjord kunne komme på tale, og de seneste dages koncentration af småfartøjer er også blevet observeret. I hast er forsvaret af det nordlige Als blevet forstærket med en brigade fra Frederica, og man forsøger også på anden vis at gøre sig klar til det frygtede angreb. Den danske militære sagkundskab på stedet tvivler dog på, at et resolut overgangsforsøg kan forhindres, men man håber at kunne standse fjenden efter overgangen. Flere danske krigsskibe er også samlet nær Als fjord for at deltage i forsvaret.
Tags: 1864, Als, Als fjord, Den danske flåde, Den danske hær, Dybbøl, Dybbølstillingen, Historie, Overgangen til Als, Stormen på Dybbøl
← 31. mar. 1864: Agnes Gads dagbog: Gaurslund præstegård ransaget midt om natten – alle kostet ud af sengen
1. apr. 1864: Agnes Gads dagbog: Soldaterne dør som fluer ved Dybbøl, lyder beretningerne →